Na temelju članka 37. podstavka 13. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15. i 11/15. – pročišćeni tekst) i članka 10. Etičkog kodeksa nositelja političkih dužnosti u Koprivničko-križevačkoj županiji ("Službeni glasnik Koprivničko-križevačke županije" broj 4/15.) Županijska skupština Koprivničko-križevačke županije na 3. sjednici održanoj 26. rujna 2017. donijela je

**R J E Š E N J E**

**o imenovanju predsjednika i članova**

**Etičkog povjerenstva Koprivničko-križevačke županije**

**I.**

Rješenjem o imenovanju predsjednika i članova Etičkog povjerenstva Koprivničko-križevačke županije imenuje se sastav Etičkog povjerenstva Koprivničko-križevačke županije (u daljnjem tekstu: Etičko povjerenstvo).

**II.**

Etičko povjerenstvo je neovisno radno tijelo osnovano radi poštivanja i praćenja povreda Etičkog kodeksa nositelja političkih dužnosti u Koprivničko-križevačkoj županiji („Službeni glasnik Koprivničko-križevačke županije“, broj 4/15) (u daljnjem tekstu: Etički kodeks).

**III.**

Etičko povjerenstvo sastavljeno je od predsjednika i dva člana.

U Etičko povjerenstvo imenuju se:

1. **DRAŽEN SAČER** iz Koprivnice, za predsjednika,
2. **ŽELJKO PINTAR** iz Koprivnice, za člana,
3. **BRANKO MESAROV** iz Novog Virja, za člana

**IV.**

Rad Etičkog povjerenstva pobliže je opisan odredbama Etičkog kodeksa.

**V.**

Mandat Etičkom povjerenstvu počinje danom imenovanja, a traje do isteka mandata članova Županijske skupštine Koprivničko-križevačke županije.

**VI.**

Danom donošenja ovog Rješenja prestaje važiti Rješenje o imenovanju predsjednika i članova Etičkog povjerenstva Koprivničko-križevačke županije („Službeni glasnik Koprivničko-križevačke županije“ broj 6/15.)

**VII.**

Ovo Rješenje  objavit će se u "Službenom glasniku Koprivničko-križevačke županije".

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 080-01/17-01/15

URBROJ: 2137/1-02/03-17-4

Koprivnica, 26. rujna 2017.                 PREDSJEDNIK:

Željko Pintar, v.r.